CELEX: 62013TN0643
Language: bg
Date: 2013-12-03 00:00:00
Title: Дело T-643/13: Жалба, подадена на 3 декември 2013 г. — Rogesa/Комисия

15.2.2014   
            
            
               BG
            
            
               Официален вестник на Европейския съюз
            
            
               C 45/39
            
         Жалба, подадена на 3 декември 2013 г. — Rogesa/Комисия
   (Дело T-643/13)
   2014/C 45/69
   Език на производството: немски
   
      Страни
   
   
      Жалбоподател: Rogesa Roheisengesellschaft Saar mbH (Дилинген, Германия) (представители: S. Altenschmidt и P. Schütter, Rechtsanwälte)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение на Комисията от 25 септември 2013 г. (Az. GestDem № 2013/1504);
            
         
               —
            
            
               Комисията да бъде осъдена да заплати съдебните разноски.
            
         
      Правни основания и основни доводи
   
   В подкрепа на жалбата жалбоподателят изтъква следното:
   
               1.
            
            
               Право на достъп до документите, предмет на спора и липса на основание за отказ по член 4 от Регламент (ЕО) № 1049/2001 (1)
               
               
                           —
                        
                        
                           жалбоподателят твърди, че обжалваното решение противоречи на член 3, първа алинея от Регламент № 1367/2006 (2) във връзка с член 2, параграф 1 от Регламент № 1049/2001, тай като той има право на достъп до поисканите от него документи и не е налице основание да се откаже достъп.
                        
                     
                           —
                        
                        
                           жалбоподателят изтъква, че исканите документи не съдържат чувствителна търговска информация по смисъла на член 4, параграф 2, първо тире от Регламент № 1049/2001 и при всички случаи е налице по-висш обществен интерес от оповестяване на документите.
                        
                     
                           —
                        
                        
                           жалбоподателят освен това твърди, че основанието за отказ по член 4, параграф 3 от Регламент № 1049/2001 не е релевантно, тъй като процесът на вземане на решение, на който Комисията се позовава, е приключил към момента на издаване на обжалваното решение. Съответното решение на Комисията (2013/448/ЕС) вече е било издадено на 5 септември 2013 г.
                        
                     
                           —
                        
                        
                           жалбоподателят по-нататък изтъква, че Комисията при всички случаи е трябвало да осигури частичен достъп, евентуално при заличаване на идентификационните данни. Следователно решението на Комисията противоречало на член 4, параграф 6 от Регламент № 1049/2001, както и на принципа на пропорционалност по член 5, параграф 4 ДЕС.
                        
                     
         
               2.
            
            
               Процесуално нарушение
               
                           —
                        
                        
                           жалбоподателят изтъква нарушение на член 8 от Регламент № 1049/2001, тъй като Комисията не е спазила предвидените в тази разпоредба срокове.
                        
                     
         
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).
   
      (2)  Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, стр. 13; Специално издание на български език, 2007 г., глава 15, том 17, стр. 126).